Talendikonkursside buum on kahtlemata läbi, selle kõrghetk jäi ehk viie-kuue aasta taha. Päevapealt ei sure miski - reitingud on küll varasemast madalamad, kuid kaugeltki mitte kehvad. Aga kui ükski sellistest saadetest võrsunud "staar" ei suuda pärast finaali lõputiitreid enam pinnale jääda, siis kui kaua veel  jaksab televaataja kaasa elada ning kui kaua uued talendid unistada, kui kellegi väljahääletamisest saab privileegi asemel pühapäevaõhtune rutiin?